《游简寂观》
南北朝·张正见

三梁涧本绝，千仞路犹通。
即此神山内，银牖映仙宫。
镜似临峰月，流如饮涧虹。
幽桂无斜影，深松有劲风。
惟当远人望，知在白云中。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。